Document ID: 31992R0548

ΚΑΝΟΝΙΣΜΟΣ (ΕΟΚ) αριθ. 548/92 ΤΟΥ ΣΥΜΒΟΥΛΙΟΥ της 3ης Φεβρουαρίου 1992 για τη συμπλήρωση του κανονισμού (ΕΟΚ) αριθ. 3587/91 για την παράταση κατά το 1992 της εφαρμογής του κανονισμού (ΕΟΚ) αριθ. 3833/90 περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα γεωργικά προϊόντα καταγωγής αναπτυσσόμενων χωρών, με σκοπό την αποκατάσταση της υπαγωγής στις εν λόγω προτιμήσεις των Δημοκρατιών της Κροατίας και της Σλοβενίας και των Γιουγκοσλαβικών Δημοκρατιών της Βοσνίας-Ερζεγοβίνης, της Μακεδονίας και του Μαυροβουνίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι το Συμβούλιο, με τον κανονισμό (ΕΟΚ) αριθ. 3302/91 (1), διέγραψε τη Γιουγκοσλαβία από τους πίνακες των δικαιούχων του καθεστώτος γενικευμένων προτιμήσεων-
ότι η Κοινότητα και τα κράτη μέλη της έχουν αποφασίσει, στο πλαίσιο της πολιτικής συνεργασίας, ομόφωνα να εφαρμόσουν επιλεκτικά θετικά μέτρα προς όφελος των μερών τα οποία συμβάλλουν στην πρόοδο προς την επίτευξη ειρήνης-
ότι κρίνεται σκόπιμο να αποκατασταθεί στο εξής, ως προς τα ανωτέρω μέρη, η υπαγωγή στις γενικευμένες προτιμήσεις που εφαρμόζονται στα γεωργικά προϊόντα, τα οποία δεν καλύπτονται από το αυτόνομο καθεστώς, το οποίο αντικατέστησε τις διατάξεις της συμφωνίας συνεργασίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 3587/91 (2) συμπληρώνεται από το ακόλουθο κείμενο:
"Το παράρτημα ΙΙΙ του κανονισμού (ΕΟΚ) αριθ. 3833/90 συμπληρώνεται από ένα νέο μέρος, που διατυπώνεται ως εξής:
"Γ. ΑΛΛΟΙ ΔΙΚΑΙΟΥΧΟΙ
Βοσνία-Ερζεγοβίνη
Κροατία
Μακεδονία
Σλοβενία
Μαυροβούνιο "."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1992.
Ο παρων κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Φεβρουαρίου 1992.

Labels: 10
3
18